Louis Hornbeck giftede sig på ny i 1884, med den femten år yngre Helga Olivia Both.<ref name="Dansk biografisk Lexikon" /><ref name="Dansk Demografisk Database 1850"/>  Til Edvard Grieg skriver Hornbeck i august 1884: ''Jeg seer Dine forbausede Øjne mod at modtage Brev fra mig. ’Hvad Fanden gaar der af Hornbeck’ – siger Du –, ’er Samvittigheden endelig vaagnet hos det gamle Asen, siden han begynder at betale sin Gjæld i Retning af Brev til mig, eller hva er paa Færde?’ Af indlagte Kort vil Du kunde see hvad der for det første er paa Færde. Jeg har virkelig gaaet hen og forlovet mig, med den lumske Bagtanke, at gifte mig, hurtigst muligt.''<ref>Brev til Edvard Grieg, opbevaret i Griegsamlingen, Nettbiblioteket, Bergen Offentlige Bibliotek.</ref>   Griegs svar (23. august 1884) bærer nok præg af den dybe samlivskrise han selv nylig havde gået igennem: ''…de bedste Ønsker ianledning af Din Forlovelse. Jeg skal vel afholde mig fra filosofiske Betragtninger med Hensyn til min personlige Mening om Sagen …Jeg er i dette Stykke fuldstændig Pessimist… og det kommer vel deraf, at jeg ikke tror, der findes den Kvinde, der kan gjøre en Kunstner lykkelig. Måske tager jeg Fejl, og hvis så er…så nærer jeg ingen Tvivl om, at Du med Dit fine Iakttagerblik har fundet den Rette. Bring Din Kjæreste en Misantrops ærbødige Hilsen og Lykkeønskning''.<ref name ="Edvard Grieg/Brev" >Edvard Grieg/Brev i utvalg 1862-1907. Redigeret og kommenteret af Finn Benestad (1998).</ref>
Personbillede_savnes Musik